b'\n_START_ARTICLE_\nAdela\n_START_SECTION_\nSlovenske razli\xc4\x8dice\n_START_PARAGRAPH_\nAda, Adelaida, Adelajda, Adelija, Adelita, Adelina, Alica, Alice, Alida, Alina, Elica, Ela, Elka, Elke, Ella, Heidi\n_START_SECTION_\nIzvor in pomen imena\n_START_PARAGRAPH_\nIme Adela izhaja iz nem\xc5\xa1\xc4\x8dine in je skraj\xc5\xa1ana oblika imena Adelheid. To razlagajo kot zlo\xc5\xbeenko iz starovisokonem\xc5\xa1kih besed adal v pomenu\xc2\xa0\xc2\xbbplemenit\xc2\xab\xc2\xa0in heit\xc2\xa0\xc2\xbboseba, postava\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Adela: 432.\n_START_SECTION_\nOsebni praznik\n_START_PARAGRAPH_\nV koledarju je ime Adela zapisano pri imenu Adelhajda, ki goduje 12. junija (Adelhajda, devica, \xe2\x80\xa0 12. jun. 1250) in 16. decembra (Adelhajda, svetnica in cesarica, \xe2\x80\xa0 16. dec. 999).\n_START_SECTION_\nSlavni nosilci imena\n_START_PARAGRAPH_\nSveta Adela - Adela \xc5\xa0ajn\n_START_SECTION_\nZanimivost\n_START_PARAGRAPH_\nObi\xc4\x8daj, da so nekdaj nezakonske otroke in najden\xc4\x8dke zaznamovali z nenavadnimi imeni se ve\xc4\x8dkrat potrjuje tudi v delih slovenskih pisateljev. O Adeli je Janko Kersnik v noveli V zemlji\xc5\xa1ki knjigi zapisal takole:\xc2\xa0\xc2\xbbKr\xc5\xa1\xc4\x8dena je bila \xc5\xbee v najdeni\xc5\xa1kem zavodu v Trstu na nenavadno ime Adelaida, in ker priimka ni prinesla na svet s seboj, dali so ga jej tudi tam; zvali so jo Adelaida Adel.\xc2\xab\xc2\xa0'